Document ID: /roh_data/filtered/fineweb-2-filterrobots_roh.jsonl.gz/44668

Il Cussegl federal ha explitgà en in rapport davart la politica dal martgà da finanzas publitgà la gievgia, co el vul cuntanscher quai. En il futur duain regulaziuns nizzegiar las libertads d’agir naziunalas, uschia hai num en il rapport or dal Departament da finanzas da cusseglier federal Ueli Maurer.
Sustegn per bancas en l'exteriur
La finamira dal Cussegl federal saja da tegnair liber a las bancas l'access a las fieras da l'exteriur. E cunzunt vul il Cussegl federal s'engaschar che l'UE tractia reglas svizras sco equivalentas. Latiers vul il departament da finanzas surpigliar ina rolla activa per far reclama per la plazza da finanzas svizra.
Adattar leschas per novs svilups
Vinavant vul il Cussegl federal procurar che las leschas n’impedeschan betg las interpresas da finanzas che lavuran cun tecnologia moderna. La digitalisaziun en il sectur da finanzas pussibiliteschia novs svilups sco sistems da pajar mobils, facultads e valutas virtualas programmadas e plattafurmas da crowdfunding.
RR novitads 15:00